text: 21-årig fængslet for salg af narko
  23 maj 2017 kl. 13.27
  Mand fra Haderslev varetægtsfængslet til den 13. juni, oplyser Syd- og Sønderjyllands Politi.
  En 21-årig mand er sigtet for salg af narkotika og tirsdag varetægtsfængslet i et lukket grundlovsforhør ved Byretten i Sønderborg.
  Manden er fra Haderslev og blev anholdt mandag i Fredericia i forbindelse med en efterforskning.
  Den 21-årige sønderjyde blev i grundlovsforhøret fængslet frem til den 13. juni.
  Syd- og Sønderjyllands Politi kan i øjeblikket ikke udtale sig yderligere af hensyn til efterforskningen.
  